Държавен вестник, бр. 26, 2025 г., стр. 91

БРОЙ  26	
Д Ъ Р Ж А В Е Н  В Е С Т Н И К 	
СТР.  91   
г) създават се т. 6 – 9:
„6. „договореност за приспадане без включ­
ване“ е договореност, съгласно която съставно 
образувание пряко или косвено предоставя 
кредит на друго съставно образувание или 
инвестира по друг начин в него, в резултат на 
което съставно образувание начислява разходи 
или реализира загуба, доколкото:
а) няма съответстващо увеличаване на 
приходите или печалбата на съставното обра­
зувание, предоставило кредита или извършило 
инвестицията, или
б) за срока на договореността не се очаква 
с достатъчно основание съответстващо увели­
чаване на облагаемата печалба на съставното 
образувание, предоставило кредита или извър­
шило инвестицията;
7. „договореност за двойна загуба“ е до­
говореност, в резултат на която съставно 
образувание начислява разходи или реализира 
загуба, доколкото:
а) същите разходи или загуба са разходи 
или загуба и на друго съставно образувание, 
освен когато тези разходи се компенсират от 
приходи, които са начислени във финансовите 
отчети и на двете съставни образувания, или
б) същите разходи са признати за данъчни 
цели и при друго съставно образувание в дру­
га юрисдикция, освен когато тези разходи се 
компенсират от приходи или печалба, които 
са начислени, както във:
аа) финансовите отчети на съставното 
образувание, което начислява разходите или 
реализира загубата, така и в
бб) облагаемата печалба на другото съставно 
образувание;
8. „договореност за многократно признаване 
на данък“ е договореност, в резултат на която 
едни и същи разходи за данъци върху печал­
бата и доходите или част от тях са включени 
в коригираните включени данъци на повече от 
едно съставно образувание или са взети предвид 
за целите на чл. 260я20, ал. 1, т. 2, освен когато 
тази договореност води до съответстващо при­
знаване на печалба или доходи в индивидуалните 
финансови отчети на тези съставни образувания; 
една договореност не се счита за договореност 
за многократно признаване на данък, когато 
за целите на чл. 260я20, ал. 1, т. 2 може да не 
се правят корекции за разходите за данъци на 
дадено съставно образувание, които се при­
числяват към друго съставно образувание при 
определяне на коригираните включени данъци 
на първото съставно образувание;
9. за целите на т. 6 – 8 съставните образу­
вания могат да бъдат в отделни юрисдикции.“ 
39. В чл. 260я23: 
а) в ал. 8 се създава изречение второ: „Ин­
формационната декларация по изречение първо 
се подава във валутата, в която е изготвен 
консолидираният финансов отчет на крайното 
образувание майка.“;
б) в ал. 9:
аа) след думите „Данъчно задължено лице 
по чл. 260е подава данъчна декларация“ се 
добавя „в левове“;
бб) създава се изречение второ: „В случаите, 
в които за целите на изречение първо е необ­
ходимо преизчисляване в левове, се използва 
официалният валутен курс за последния ден на 
данъчния период на лева към валутата, в която 
е определен допълнителният данък.“;
в) в ал. 10 думите „данъчната декларация 
се подава“ се заменят с „внася допълнителния 
данък“. 
40. В чл. 260я24: 
а) алинея 1 се изменя така: 
„(1) Изборът, посочен в чл. 260а, ал. 5, 
чл. 260н, ал. 3 – 6, ал. 10 – 12 и ал. 18, чл. 260я14 
и чл. 260я15, е валиден за срок от пет данъчни 
периода, включително данъчния период, в 
който е упражнен. Изборът се подновява ав­
томатично, освен ако определеното да подава 
информация образувание го оттегли в края 
на срока по изречение първо. Оттеглянето на 
избора е валидно за период от пет данъчни 
периода считано от края на данъчния период, 
в който е направено.“;
б) в ал. 2 думите „една година“ се заменят 
с „един данъчен период“ и думата „годината“ 
се заменя с „данъчния период“. 
41. В глава тридесет и четвърта „л“ преди 
чл. 260я25 се създава наименование „Раздел I 
Общи правила“.
42. В чл. 260я26, ал. 1, т. 2 след думите „чл. 
260я8, ал. 3“ се добавя „и 4“. 
43. В чл. 260я27: 
а) алинея 2 се изменя така:
„(2) Когато съставните образувания на мно­
гонационална група предприятия, разположени 
в страната, съставят финансовите си отчети за 
отчетния период съгласно Закона за счетовод­
ството на базата на:
1. един и същ счетоводен стандарт, определен 
за приложима счетоводна база съгласно Закона 
за счетоводството, националният допълнителен 
данък по чл. 260я26 се определя на базата на 
този счетоводен стандарт; за целите на тази 
точка данъчният период е календарната година;
2. различни счетоводни стандарти, опреде­
лени за приложима счетоводна база съгласно 
Закона за счетоводството, националният до­
пълнителен данък по чл. 260я26 се определя 
на базата на счетоводния стандарт съгласно 
чл. 260м, ал. 1 и 2; за целите на тази точка 
данъчният период е този съгласно чл. 260б.“;
б) създава се нова ал. 3:
„(3) За целите на ал. 2, когато съставно 
образувание от многонационална група пред­
приятия, разположено в страната, съставя 
повече от един финансов отчет на базата на 
различни счетоводни стандарти, националният 
допълнителен данък по чл. 260я26 за това със­
тавно образувание се определя, както следва:
1. в случаите, когато всички останали със­
тавни образувания от същата многонационална 
група предприятия, разположени в страната,